शाहपुरा में पुलिस प्रशासन हारा, अतिक्रमणकारी जीते
शहरमें यातायात व्यवस्था को सुचारु करने के लिए प्रशासन के अस्थायी अतिक्रमण हटाओ अभियान का लोगों को लाभ नहीं मिल पा रहा है। प्रशासन ने सोमवार को अतिक्रमण के खिलाफ कार्रवाई शुरु नहीं करने से चिह्नित स्थानों पर ठेलियां वाहन नहीं पहुंचे। अतिक्रमणकारी पूर्व की भांति अपने मनमाफिक स्थानों पर वाहन ठेले लगाकर प्रशासनिक व्यवस्था को ठेंगा दिखाते नजर आए। वहीं शुरुआती दौर में ठेलियों पर कार्रवाई करती रही। पुलिस भी अब असहाय होती नजर रही है।
प्रशासन द्वारा फल सब्जियों के ठेलियों के लिए सरकारी अस्पताल, डाक बंगला के समीप, मोक्षधाम के पास एवं बीएसएनएल कार्यालय के पास स्थान चिह्नित किया गया था। वही वाहन यूनियन के वाहनों के लिए फाफीया प्लेटफार्म तय किया गया था। अभियान की शुरुआती दौर में ठेली वालों ने पूर्व के स्थानों को छोड़ दिया था और उन्हें चिह्नित स्थानों पर जाना था। इसके लिए प्रशासन ने जीप वालों पर शिकंजा कसते हुए सरकारी अस्पताल के सामने से हटा दिया था। बावजूद इसके ठेले वाले वहां नहीं गए।
ठेले वालों को स्टैंड सौंपा जाए
नीमकाथानारुट के यूनियन अध्यक्ष सुंदरलाल जाट का कहना है कि सरकारी अस्पताल स्टैंड छूटने से जीप चालकों को काफी आर्थिक नुकसान उठाना पड़ रहा है। ठेले नहीं लगने से स्टैंड पर बाहरी गाड़ी खड़ी हो रही है। यहां से करीब 8 खाली ठेलियां हट गई है। जिनके पास डबल ठेली है उन्होंने ठेलियां नहीं हटाई है। प्रशासन यहां पर ठेलियां लगवाए या फिर उन्हें उनका स्टैंड सौंपा जाए। स्टैंड हट जाने के बाद वर्तमान में जीपों का ये हाल जीपों के नंबर का भी पता नहीं चल पा रहा है।
स्मार्टसिटी का सपना दूर
पूर्वपालिकाध्यक्ष बद्री सैनी का कहना है कि प्रशासन ने अतिक्रमण हटाने की केवल औपचारिकता निभाई है। पट्टों को देखकर कार्रवाई करने की जो बात कही थी वह कहीं नजर नहीं आई। शाहपुरा को स्मार्ट सिटी बनाने की बात कही जा रही है, लेकिन स्मार्ट सिटी बनाना तो दूर शाहपुरा को जिस स्थिति में था उसमें रखना ही बड़ी बात है।
^वर्तमान में फिर से हो रहे अतिक्रमण को देखते हुए ये लगता है कि प्रशासन नेताओं के सामने नतमस्तक हाे गया है। आखिर यह समझ में नहीं रहा कि प्रशासन कार्रवाई करने के मामले में इतना असहाय क्यों हो गया है कि उन्हें अपने ही फैसले से पीछे हटना पड़ रहा है। प्रशासन की इस ढिलाई से व्यापारी ठगा सा महसूस कर रहा है। -गोपालसिपुरिया, महासचिव, व्यापार एसोसिएशन
^प्रशासनको दुकानदार ठेलेवालों के हितों का ध्यान रख बीच का रास्ता निकाल समाधान करना चाहिए। -रतनलालगोयल, अध्यक्ष, क्लोथ मर्चेंट एसोसिएशन
^शाहपुराको स्मार्ट सिटी बनाने में सभी का सहयोग जरुरी है। अतिक्रमण हटाने के मामले में सभी पक्षों को देखा जा रहा है। प्रशासन द्वारा जीप चालकों ठेली वालों के लिए चिह्नित किए गए स्थान पर चले जाना चाहिए। शाहपुरा में ट्रेफिक की समस्या हल होगी तो आम आदमी को फायदा मिलेगा ओर अन्य कस्बों को भी इससे प्रेरणा मिलेगी। -रजनीदेवीपारीक, पालिकाध्यक्ष
^आज कार्रवाई नहीं हो पाई। शीघ्र पुलिस प्रशासन का सहयोग लेकर अतिक्रमण हटाने की कार्रवाई को अंजाम दिया जाएगा। -ममतानागर, ईओ
शाहपुरा. राजकीयचिकित्सालय के पास खड़े वाहन।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva